I tillegg til ny videregående skole skulle anlegget inneholde Nordre Follos folkebibliotek, kulturskole og felles idrettshall. Det ble inngått samarbeidsavtale mellom nye Viken fylkeskommune og Nordre Follo kommune som regulerte blant annet kostnadsfordeling og sambruk av areal. Det skulle bygges felles idrettshall for kommunen og fylkeskommunen, hvor hallen ble disponert av videregående skole på dagtid, og av kommunen/idretten på ettermiddags-/kveldstid og i helgen. I tillegg skulle det bygges et offentlig parkeringshus med 200 parkeringsplasser.